text: Mon det var en citronmåne?
  04 september 2014 kl. 18.27
  Vidner standsede en bilist, som kørte slingrende ved Tinglev. En tilkaldt politipatrulje kunne dog klare situationen med lidt godter fra patruljevognen. Bilisten havde simpelthen for lavt blodsukker.
  Syd- og Sønderjyllands Politi bruger Twitter til at berettet løst og fast fra døgnet. Og denne tweet er en af de mere hverdagsagtige. 
  Teksten lyder ganske enkelt: Vidner standsede slingrende bil v/Tinglev. Viste sig at være lavt blodsukker, der blev løst med lidt godter fra patruljen.
  Men historien melder ikke noget om, hvad slags godter der var tale om?
  - Bilisten var en diabetiker, som normalt har godt styr på sin sygdom, fortæller vagtchef Erik Lindholdt til TV SYD. Men i dag var det gået galt. Heldigvis, at der ikke skete mere.
  Vidner standsede slingrende bil v/Tinglev. Viste sig at være lavt blodsukker, der blev løst med lidt godter fra patruljen. #politidk
  
  